Na osnovu člana 69. stav 2 tačka a), i člana 70. st. 1. 4. i 6. Zakona o javnim nabavkama („Sl. glasnik BiH“, broj 39/14), u konkurentskom zahtjevu za dostavu ponuda za nabavku usluga angažovanja radnika na skladištu robnih rezervi „Strelište“ Zenica za potrebe Grada Zenica za 2019. godinu, Gradonačelnik donosi:

**ODLUKU**

**o poništenju postupka javne nabavke usluga angažovanja radnika na skladištu robnih rezervi „Strelište“ Zenica za potrebe Grada Zenica za 2019. godinu**

**Član 1.**

Poništava se postupak za nabavku usluga angažovanja radnika na skladištu robnih rezervi „Strelište“ Zenica za potrebe Grada Zenica za 2019. godinu iz razloga što u krajnjem roku za dostavljanje ponuda nije dostavljena niti jedna ponuda, a u skladu sa članom 69. stav 2. tačka a).

**Član 2.**

Za izvršenje ove odluke zadužuje se i ovlašćuje Služba kabineta Gradonačelnika.

**Član 3.**

Ova odluka objavit će se na web-stranici Grada Zenica, u skladu sa članom 70. stav 6. Zakona o javnim nabavkama.

**Član 4.**

Ova odluka stupa na snagu danom donošenja.

**OBRAZLOŽENJE**

Postupak javne nabavke pokrenut je Odlukom o pokretanju postupka javne nabavke broj: 02-14-2786/18 od 23.10.2018 godine.

Obavještenje o nabavci broj: 1355-7-2-388-3-126/18 objavljeno je na Portalu javnih nabavki dana 31.10.2018. godine.

Na portalu javne nabavke objavljena je i tenderska dokumentacija za nabavku usluga angažovanja radnika na skladištu robnih rezervi „Strelište“ Zenica za potrebe Grada Zenica za 2019. godinu. Procijenjena vrijednost za predmetnu nabavku iznosila je 25.600,00 KM bez PDV-a.

Za nabavku usluga angažovanja radnika na skladištu robnih rezervi „Strelište“ Zenica za potrebe Grada Zenica za 2019. godinu, Ugovorni organ nije zaprimio niti jednu ponudu. Shodno tome, Ugovorni organ poništava postupak javne nabavke u skladu sa članom 69. stav 2. tačka a).

**POUKA O PRAVNOM LIJEKU**

Protiv ove odluke može se izjaviti žalba najkasnije u roku od 10 (deset) dana od dana prijema ove odluke.

Broj: 02-14-2786-1/18

Datum: 04.12.2018. godine

DOSTAVLJENO: GRADONAČELNIK:

1 x Služba kabineta Gradonačelnika

1 x Tenderska dokumentacija Fuad Kasumović

1 x a/a